# Prose e poesie bellunesi 2009/Al Baracoon de Socaanp. Inveer 2009

../22 IncludiIntestazione 28 febbraio 2016 50% Da definire
Prose e poesie bellunesi 2009 Autori vari 2009 CC BY-SA 3.0 GFDL //it.wikisource.org/w/index.php?title=Prose_e_poesie_bellunesi_2009/Al_Baracoon_de_Socaanp._Inveer_2009&oldid=- 20180307165318 //it.wikisource.org/w/index.php?title=Prose_e_poesie_bellunesi_2009/Al_Baracoon_de_Socaanp._Inveer_2009&oldid=- 20180307165318
ANONIMO
Al Baracoon de Socaanp. Inveer 2009.
Al don Faelo, calche an fa, al scriea su par an tabià, che co de neef n era egnù na bona pila, al se aea scufà zu, su par la Vila.
Dit così tra l serio e l scherzos duti cuainc l à metù in croos, se l é vegnù zu no sté ve lagnà, forsi le cavariade no era de cualità.
Aign indarè, su Insomaria, i neodi de la Bia i cressea come i foonch, ie dis Bassi, ma i é anca loonch.
Par sguarezà con pi passioon, intant ch i varzaa la televisioon, i à vedù na diesena de scalmanai ch i corea coi patani par chi prai.
I é zui su par chele sofite, i à scaruzà anca inte n galineer de le pite, in zerca de patani vege o feer da giaz da mete sot ai zocoi, fra ponta e tac.
Inte n piaan, co la giaz viva, che la é senpre lustra su Insomaria. ie corea darè a na rodela de calche soort coi patani sot ai piei, e calche bachet stoort.
Dapò, coi zapooign, badii e restiei i é zui su inte busa di Scussìei, andoe che inte i loch di Bacaaign i avea ingrumà giara un di chi aign,
Iliò, andoe che l sool incapa sul Col Pelos, i à slargà aiva par fà an bel foos andoe che no se pùol molà ne fede ne conici, parché anfin dapò Pasca non cres gnanca radici.
In prima, i zia zu co la schina e coi zanoge, varguinc i se à intorcolà anche le conoge, ma chi che zia sun cimitero, su par stradoon i zigaa su: Bravi! Avé resoon!
Senza i fà dan a neguinc, senza smazà, i se godea a core e sguarezà, ma parchè la luoga la fosse pi segura, i sùoi i à pensà de fà anca na cesura.
Chi che de fameia i fea i carpentìer, ma anche botegheer e gelatìer, con an pùoche de breghe e cuatro pai inte de n boon strop ie à serai.
Se desseda chi cuatre ronzegoign, i sà dut lori, adees i viaza in Merzedes e i fa i siori, “che l Goerno al tire fùora le palanche, volon i schei, che aon da fà su al Stadio de l Hockèy”.
Così an bel dì, via par metà stagioon, i s incontra i Politici, fùora par Longaroon, coi schei de l aiva che vanzon, faron su al Stadio, parchè al volon.
Ma la neef la pesa, fioi! No se pùol fà calcoli inte darioi, a fà così no se à mai conbinà nia, l é solche soldi butai via.
Dit e fat, al Sindico e la Aministrazioon i fà su progeti, preventivi, dut an baloon, visto che l CONI e chi da Roma ne dà dut fon su l Stadio, come se fosse da fà su an condut.
Duti l vol, chi pi n vinte, chi pi n fùora, de sot, de sora, sot e sora: par al fato che in Comun i é stai mandai i se sent “ELETTI”, no votai.
Fato stà che in freta e furia i l stanpa su, senza pensà sora, al pùol anca tomà zu, sora l dut par la pressa da fà, senza varzà statica e cualità.
Al Sindico ancora al no se avea inparentà con chi che mastegaa scoot, dut de n fià, ma chi che l se avea toot a l daidà via i era o massa zoven o boign da nia.
Fra chist l era anca n sogeto che se permetea de criticà ogni progeto, come se l fosse an inzenìer, firmà dotoor anche se l no avea mai dormì coi muradoor.
Al cueert, aon vedù subito co i l à metù su che l era destinà a tomà zu: a l scuerze i à dorà le tegole canadesi, che no le và proprio been par sti paesi.
Ma a sentì le Aministrazioign, zia been dut, pagaa le anbizioign, e po, popolo bue, che voleo ve lagnà, dut chel che fon al ne vegn regalà.
Se varguinc i domandaa spiegazioon, cuant che costa mantegnì sto baracoon, zia via lustri o diesene de aign, e su le carte se binaa le tele de raign.
Staota co na fiocada degna de sti pais no n é pi come ch i disea, che “và dut slis”, le tegole canadesi le à strafondù e le breghe marze le é vegnude zu.
Alora, come che l aea scrit al don Faelo, se mobilita al Comun … apriti cielo!!! Par stà segur e no se ciapà taarz … --- seré la strada, dut al mees de maarz!!!
Al Pierin in pax, pena de sora, al ridarà conteent, porca malora: “in chela ota, sa la Vila, me aé coionà parché con doi breghe ve ai stropà,
nò na strada Stà-Taal e cuaal come chela che và fùora par Canaal, ma na stradela dantre al pais, e fin chela ota l era zù dut slis”.
Inte chela cassela cuadrata, che inpizon par sentì le novità, sion vegnui a saé che anca la Regioon se à interessà, e an Belumat co la testa come n fiasco l à zurà che par vendre tredes sarà dut sistemà.
“Sotto lo Stadio verrà aperta una bretella che collegherà la strada di Longarone con quella che sale allo Staulanza e all’Agordino ed al comprensorio del Civetta qui vicino …”
Così i à dit e inprometù, spetando che dal cueert la vegne zu: sion pi segur che vedaron al ciaro de la lum co insieme a l ainsuda luga … l Delegà da Belum.
“Cari Politici di ogni stirpe e razza, scusate per questa satira un po’ pazza, ma sappiamo che di promesse è prodigo ogni uomo.”
(Zoldo)